Helleg Bäerbel - Wikipedia, déi fräi Enzyklopedie

# Helleg Bäerbel

### Vu Wikipedia, der fräier Enzyklopedie.

D'Helleg Barbar, Bäerbel, Boarbel

## [Änneren] E bësschen iwwer d'Legend

D'Helleg Barbara, och nach helleg Bäerbel oder Boarbel, ass eng historesch net beluechte chrëschtlech Märtyrerin. Si soll um Enn vum 3. Joerhonnert zu Nikomedia, dem haitegen Izmit an der Tierkei, gebuer a gelieft hunn.

D'Bäerbel huet an der Zäit vun der Krëschteverfolgung geliewt a war Märtyrerin ënnert dem Galerius Valerius Maximinus, genannt Daja. Si ass eng legendär Figur, an trotzdeem eng vun deenen bekanntesten krëschtlechen Hellegen.

D'Bäerbel soll nët nëmmen eng Schéinheet, mäi och e schlaut Meedchen gewierscht sinn. Sie huet sech zum Krëschtentum bekannt an déi heednesch Götterbiller futti gemaach. Wou de Papp op eng Rees war, huet hatt um Tuerm vum elterlechen Besëtz eng drëtt Fënster (wéinst der Dräifaltegkeet) ubréngen gelooss.

Säin räichen an heedneschen Papp huet d'Bäerbel dorops hin an den Tuerm agespuart. Der Soo no gouf d'Bäerbel vum "Johannes, dem Deefer", deen him erschéingen ass, gedeeft.

Fir säin Meedchen vum Glaw ofzehaalen, gouf hatt stänneg gheschloen, a wou näischt méi gehollef huet, huet säin Papp d'Bäerbel dem réimeschen Statthalter Marcianus ausgeliwwert. De rachsüchtege Papp soll selwer d'Urteel vollstreckt a säin Meedchen mat dem Schwert ëmbruecht hun. - Kuerz drop ass hien vum Blëtz getraff ginn a verbrannt !

De Statuen mat der helleger Bäerbel sinn ëmmer en Tuerm mat dräi Fënsteren bäigefügt, desweideren och e Schwert oder e Kelch, eng Fakel oder e Kanounerouer.

Eng kleng Reliquie vun der Helleger Bäerbel läit an der Wallfuertskierch "St. Hildegard und St. Johannes des Täufers" zu Eibingen am Rheingau an Däitschland. Dës Reliquie gehéiert zum Eibinger Reliquieschatz, deen d'Hildegard vu Bingen zesummengedroen huet.

## [Änneren] Gedenkdag

Der Helleger Barbara hire Gedenkdag ass traditionell de 4. Dezember. Zënter 1969 gëtt dësen Dag net méi am Festkalenner vun der réimesch-kathoulescher Kierch gefouert, well d'Bäerbel als eng legendär Figur ouni historesche Hannergrond gëllt !

## [Änneren] Brauchtëm zu Lëtzebuerg

## [Änneren] Bäerbelen- oder och Boarbelendag

A ville Géigenden, wou Biergbau bedriwwe gëtt, feiert een d'Bäerbel de 4. Dezember oder de Sonnden dono. Dacks gëtt e Cortège gemaach, wou d'Hellegefigur vun de Biergleit oder haut och dacks de Pomjeeën duerch d'Duerf bis bei d'Kierch gedroe gëtt.

Traditionell gëtt den Ëmzuch mat Knupperten (kontrolléierte Sprengungen) begleet, déi un d'Sprengungen an de Minièreën erënnere sollen.

## [Änneren] Patréinerin

- vun de Biergleit
- vun de Geologen
- vun de Baueren
- vun den Architekten
- vun de Steemetzer
- vun den Zammerleit

- vun de Leeëndecker
- vun den Elektriker
- vun de Käch
- vun de Metzler
- vun de Klackegéisser
- vun de Pompjeeën

- vun den Doudegriewer
- vun den Huttmëcher
- vun den Artilleristen
- vun de Waffeschmëtt

D'Barbara ass eng vun deenen 14 Nouthellegen a gëtt ugebied bei Donnerwieder, bei Feiergefohr, bei Féiwer a Pescht.

## [Änneren] Lëtzebuerger Géigenden an deene Bäerbelendag nach aktiv gefeiert gëtt

- Bieles
- Déifferdeng
- Esch-Uelzecht
- Rëmeleng
- Téiteng
- Uewermaarteleng

Vun "http://lb.wikipedia.org../../../h/e/l/Helleg_B%C3%A4erbel_0b64.html"

Category: Helleger

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Esperanto
- Français
- Italiano
- Nederlands
- Polski